b'\n_START_ARTICLE_\nA Silver Mt. Zion\n_START_PARAGRAPH_\nA Silver Mt. Zion on vuonna 1999 perustettu kanadalainen post rock -yhtye, joka alkoi Godspeed You! Black Emperor -j\xc3\xa4senten Efrim Menuck, Sophie Trudeau ja Thierry Amar sivuprojektina. Efrimin koira Wanda kuoli Godspeed You! Black Emperorin ollessa kiertueella ja h\xc3\xa4n halusi omistaa levyn t\xc3\xa4lle, mutta ei tuntenut kykenev\xc3\xa4ns\xc3\xa4 toteuttamaan toivettaan Godspeed You! Black Emperorin parissa._NEWLINE_Yhtye on levytt\xc3\xa4nyt viisi albumia ja yhden EP:n, joka kerta hieman eri kokoonpanolla. My\xc3\xb6s yhtyeen nimi on vaihdellut julkaisujen v\xc3\xa4lill\xc3\xa4, mutta yhtyeeseen viitataan usein alkuper\xc3\xa4isell\xc3\xa4 A Silver Mt. Zion -nimell\xc3\xa4._NEWLINE_Musiikillisesti A Silver Mt. Zion muistuttaa hyvin paljon alkuper\xc3\xa4ist\xc3\xa4 Godspeed You! Black Emperoria, joskin yhtyeen kappaleet ovat yleens\xc3\xa4 lyhyempi\xc3\xa4 ja tyylilt\xc3\xa4\xc3\xa4n henkil\xc3\xb6kohtaisempia. Toisin kuin Godspeed You! Black Emperor, A Silver Mt. Zionin kappaleissa on usein my\xc3\xb6s laulua. Useissa kappaleissa on my\xc3\xb6s vahva poliittinen lataus.'